સારાંશ માટે દસ્તાવેજ: બોલીવૂડમાં સૌથી પ્રખ્યાત કપૂર પરિવારની હોળી હતી. પૃથ્વીરાજ કપૂરથી શરૂ થયેલી હોળીની ઉજવણીની પરંપરા રાજ કપૂર સુધી ચાલી. રાજ કપૂરના જમાનામાં આરકે સ્ટૂડિયોની હોળીની સમગ્ર હિંદી ફિલ્મ ઇન્ડસ્ટ્રી રાહ જોતી હતી. 

એ જમાનામાં નાના-મોટા બધાં જ કલાકારને રાજ કપૂરને ત્યાં હોળી રમવા નિમંત્રણ આપવામાં આવતું હતું.

તેઓ ખૂબ ગર્વનો અનુભવ કરતા હતા કેમ કે તેનાથી ઇન્ડસ્ટ્રીમાં તેમની હેસિયતનો અંદાજો લગાવી શકાતો હતો. 

ફિલ્મ સમીક્ષક જયપ્રકાશ ચૌકસે જણાવે છે, "ઘણાં નવા કલાકારોને અહીં પોતાની પ્રતિભાનું પ્રદર્શન કરવાની તક મળતી હતી. જેનું ઉદાહરણ છે અમિતાભ બચ્ચન."

"અમિતાભ બચ્ચનની સતત નવ ફિલ્મોને નિષ્ફળતા મળ્યા બાદ એક વખત તેઓ આરકે સ્ટુડિયો પહોંચ્યા હતા. ત્યારે રાજ કપૂરે તેમને કહ્યું હતું કે આજે કંઈક ધમાલ થઈ જાય. જુઓ કેટલા લોકો આવ્યા છે કે જેઓ તમારી પ્રતિભા નિહાળી શકશે."

"ત્યારે પહેલી વખત અમિતાભ બચ્ચને પોતાના અવાજમાં 'રંગ બરસે ભીગે ચુનર વાલી...' ગીત ગાયું હતું અને તેઓ એ રીતે ઝૂમી પડ્યા હતા કે લોકો તેમના દીવાના થઈ ગયા. વર્ષો બાદ યશ ચોપડાએ આ ગીતનો ઉપયોગ પોતાની ફિલ્મ 'સિલસિલા'માં કર્યો હતો."

આરકે સ્ટુડિયોમાં મહેમાનોનું સ્વાગત રંગ ભરેલી ડોલ ઠાલવીને કરવામાં આવતું હતું અને પછી તેમણે રંગ ભરેલા પૂલમાં ડૂબકી લગાવવી પડતી હતી. 

જે લોકો હા-ના કરતા હતા, તેમને જબરદસ્તી પૂલમાં ફેંકી દેવામાં આવતા હતા. પછી અવાજ આવતો હતો ઢોલ, મંજીરા અને હાર્મોનિયમની સાથે ગીત સંગીત કાર્યક્રમનો. 

આ કાર્યક્રમમાં રાજ કપૂર પોતાના ફિલ્મ જગતના મિત્રો સાથે ગીત ગાતા હતા. 

આરકે સ્ટુડિયોની ઐતિહાસિક હોળીમાં નરગિસ, વૈજયંતી માલા, હેમા માલિની, ધર્મેન્દ્ર, દિલીપ કુમાર, મનોજ કુમાર, રાજેન્દ્ર કુમાર, જીતેન્દ્ર, દારા સિંહ, રાકેશ રોશન, પ્રાણ, પ્રેમનાથ, મિથુન, રાજેશ ખન્ના, અમિતાભ, અનિલ કપૂર, શત્રુઘ્ન સિન્હા, રાખી, રેખા, શ્રીદેવી, જીન્નત અમાન જેવાં કલાકારો હાજરી આપતાં હતાં. 

જયપ્રકાશ ચૌકસેના જણાવ્યા અનુસાર, "આ હોળીમાં દેવ આનંદ સિવાય બધા જ લોકો હાજર રહેતા હતા. દેવને હોળી રમવું ગમતું નહોતું."

"એટલે તેઓ હંમેશા આ તહેવારથી દૂર રહેતા હતા અને રાજ સાહેબ આ વાત સારી રીતે જાણતા હતા."

"એ માટે તેમણે દેવ સાહેબ સાથે ક્યારેય હોળી રમવા માટે જબરદસ્તી કરી ન હતી."

ચૌક્સે ઉમેરે છે, "બધાં લોકો જતા રહે, ત્યારબાદ સાંજે ચાર વાગ્યે રાજ કપૂરને મળવા માટે કિન્નર આવતા હતા. આરકે સ્ટુડિયોમાં તેઓ તેમની સામે રંગ ઉડાવતા...\nદસ્તાવેજની સમાન ભાષામાં સારાંશ:
હિંદી ફિલ્મ ઇન્ડસ્ટ્રીની હોળી માત્ર કલાકારો માટે જ નહીં, ફિલ્મ પ્રશંસકો માટે પણ કુતૂહલનો વિષય રહે છે.